สวัสดีค่ะ พอดีว่าดิฉันมีปัญหาตรงกระดูกไหปลาร้า มันมีอากรบวมแดง และก็อักเสบขึ้นมา อาการแรกๆก็จะมีก้อนเล็กๆตรงไหปลาร้าแต่ไม่เจ็บค่ะ พอผ่านไปประมาณเดือน-สองเดือน เริ่มมีอาการบวแดง และก็อักเสบค่ะ ไปหาแล้ว แต่แจ้งว่าให้ไปพบแพทย์ด้านกระดูกโดยเฉพาะ เพราะอาการที่เป็นอยู่มันเกี่ยวกับกระดูกไม่ใช่เนื้องอก แต่ดิฉันอยากจะมาถามก่อนค่ะว่าอาการเบื้องต้นที่เป็นอยู่นี้มันร้ายแรงหรือเปล่า กลัวจะเป็นมะเร็งค่ะ
สวัสดีค่ะ อาการบวมแดงและอักเสบตรงกระดูกดังกล่าวมานั้น อาจจะเป็นปัญหาได้ตั้งแต่ ผิวหนังชั้นบน เช่นเป็นการอักเสบหรือติดเชื้อที่ผิวหนังจากการติดเชื้อแบคทีเรีย อาจมีตุ่มฝีหนองให้เห็นร่วมด้วย ทำให้บวมแดงอักเสบได้ หรือเป็นปัญหาในชั้นกล้ามเนื้อหรือเส้นเอ็นอักเสบจากการใช้งานผิดท่า หรือเกร็งนานเกินไป เนื้องอกในชั้นกล้ามเนื้อ ชั้นใต้ผิวหนัง หรือปัญหาการติดเชื้อที่กระดูกหรือข้อ ซึ่งพบได้ค่อนข้างน้อยแต่หากแพทย์ได้ตรวจร่างกายเบื้องต้นแล้วคิดถึงสาเหตุจากกระดูกหรือข้อนั้น ก็ควรพบแพทย์เฉพาะทางด้านกระดูกและข้อต่อไป และควรรีบไป เพราะการติดเชื้อที่กระดูกหรือข้อนั้น มักมีความรุนแรง ที่ควรรีบได้ยาฆ่าเชื้อไม่ว่าจะเป็นแบบฉีดหรือกิน และอาจจะต้องรักษานานเพื่อให้หายขาดเบื้องต้นพักการใช้งานบริเวณที่มีอาการ กินยาแก้ปวดเพื่อบรรเทาอาการได้ ประคบเย็นถ้ามีอาการบวมมาก